b'\n_START_ARTICLE_\nJo\xc3\xabl Pr\xc3\xa9vost\n_START_SECTION_\nBiografija\n_START_PARAGRAPH_\nJo\xc3\xabl Prevost gim\xc4\x97 Narbone, Langedoko-Rusijono regione piet\xc5\xb3 Pranc\xc5\xabzijoje, ta\xc4\x8diau nuo vaikyst\xc4\x97s augo Trith-Saint-L\xc3\xa9ger, netoli sienos su Belgija. 1970\xc2\xa0m. jis persik\xc4\x97l\xc4\x97 \xc4\xaf Pary\xc5\xbei\xc5\xb3, o 1972 metais pasira\xc5\xa1\xc4\x97 sutart\xc4\xaf su \xc4\xafra\xc5\xa1\xc5\xb3 kompanija \xe2\x80\x9eCBS Records\xe2\x80\x9c. Artimiausius kelerius metus gastroliavo su tokiais atlik\xc4\x97jais, kaip Serge Gainsbourg, Mike Brant, Mich\xc3\xa8le Torr ir Serge Lama._NEWLINE_1977 metais Jo\xc3\xabl dalyvavo pranc\xc5\xabz\xc5\xb3 Eurovizijos atrankos konkurse su daina \xe2\x80\x9ePour oublier Barbara\xe2\x80\x9c, ta\xc4\x8diau i\xc5\xa1krito pusfinalio etape. Po met\xc5\xb3 jis buvo i\xc5\xa1rinktas atstovauti Pranc\xc5\xabzijai 24-ajame Eurovizijos konkurse. Jo\xc3\xabl tarptautiniame konkurse pasirod\xc4\x97 su daina \xe2\x80\x9eIl y aura toujours des violons\xe2\x80\x9c (liet. \xc4\x8cia visada bus smuikai). Balad\xc4\x97je atlik\xc4\x97jas dainavo, kad gyvenime daug dalyk\xc5\xb3 galima pakeisti. Eurovizijoje atstovas su 119 ta\xc5\xa1k\xc5\xb3 u\xc5\xbe\xc4\x97m\xc4\x97 tre\xc4\x8di\xc4\x85 viet\xc4\x85 i\xc5\xa1 20 dalyvi\xc5\xb3.'